**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETO**

 **POSĖDŽIO PROTOKOLAS**

2021-03-24 Nr. TAR-33

Posėdis vyko 2021-03-18. Pradžia 15.00 val.

Posėdžio pirmininkė– Laima Juknienė.

Posėdžio sekretorė – Marija Petrulienė.

2. SVARSTYTA. Gatvių pavadinimų suteikimas.

Pranešėjas V. Nausėda teigė, kad siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog gatvių pavadinimų suteikimas ir jų keitimas yra išimtinė savivaldybės tarybos kompetencija, vadovaujantis Lietuvos Respublikos teritorijos administracinių vienetų ir jų ribų įstatymo bei jį įgyvendinamųjų teisės aktų nuostatomis, reikalingas tarybos sprendimas dėl naujų gatvių pavadinimų suteikimo. Gatvių pavadinimų suteikimo sprendimo projektas parengtas atsižvelgiant į patvirtintą KMSA direktoriaus 2015 m. liepos 24 d. įsakymu Nr. AD1-2228 „Dėl apie 34 ha teritorijos Giruliuose, Klaipėdoje, detaliojo plano patvirtinimo“ projektą. Johano Adolfo Klempo, Heinricho ir Vilhelmo Pyčų, Eduardo Franco gatvių pavadinimai pasiūlyti 2021 m. gruodžio 8 d. Žymių žmonių, istorinių datų, įvykių įamžinimo ir gatvių pavadinimų suteikimo komisijos posėdyje. Gatvių pavadinimai pasiūlyti siekiant įamžinti Giruliuose istorinių asmenybių, nusipelniusių Girulių vystymui, pavardes. Šalia Šiaurės pr. KMSA direktoriaus 2019-07-09 įsakymu Nr. AD1-1033 „Dėl detaliojo plano korektūros patvirtinimo“ patvirtintu detaliuoju planu suformuoti sklypai bei naujos gatvės. Suplanuotoms gatvėms Vilkijos g., Seredžiaus g., Skirsnemunės g. pavadinimai buvo pasiūlyti 2021 m. vasario 5 d. Žymių žmonių, istorinių datų, įvykių įamžinimo ir gatvių pavadinimų suteikimo komisijos posėdyje.

E. Kvederis teigė, kad Giruliuose siūlomų gatvių pavadinimai yra per ilgi.

N. Puteikienė sakė, kad Klaipėdos miesto gatvių pavadinimai galėtų būti pavadinti Jūrinės kultūros žymių žmonių vardais.

J. Simonavičiūtė sakė, kad nėra logiška kuomet gatvės pavadinimas susideda iš trijų žodžių. Turėtų būti išspręsta paprastuoju būdu. Siūlė sprendimo projektą atidėti.

R. Idzelevičius sakė, kad sprendimo projekte nurodytų Vilkijos, Seredžiaus, Skirsnemunės gatvių pavadinimai yra tinkami, reikėtų pakeisti Giruliuose pasiūlytus gatvių pavadinimus.

L. Juknienė siūlė balsavimu apsispręsti dėl sprendimo projekto atidėjimo (BALSUOTA: už – 5 (L. Juknienė, R. Idzelevičius, E. Kvederis, J. Simonavičiūtė, N. Puteikienė), susilaikė – 1 (A. Cesiulis), prieš – 0). Sprendimo projektą pritarė atidėti.

NUTARTA. Atidėti sprendimo projektą.

Posėdžio pirmininkė Laima Juknienė

Posėdžio sekretorė Marija Petrulienė